Kauko

Kauko on suomalainen henkilönnimi, yleensä miehen etunimi. Kauko on käytössä myös sukunimenä.

Alkuperä 
Kauko liittyy muinaissuomalaisiin henkilönnimiin Kauka, Kauki, Kaukia ja Kaukoi, joiden merkitys lienee ollut ’etäällä asuva’, ’etäinen’. Nimiryhmästä on kehittynyt myöhemmin useita sukunimiä, Kaukon lisäksi esimerkiksi Kaukonen, Kaukola, Kaukanen, Kaukinen ja Kaukiainen.

Kaukon yleistyminen etunimenä ajoittuu kansallisromanttiseen kauteen. Nimen käyttöönottoa ehdotti H. A. Reinholm Uudessa Suomettaressa vuonna 1879. Kaukon on nähty pohjautuvan nimiin Kaukamoinen ja Kaukomieli, jotka esiintyvät kansanrunoissa. Kalevalassa Kauko, Kaukomieli on Lemminkäisen kertonimi. Tosiasiassa nimi on vanhempi; kansanrunous on vain tehnyt sen uudelleen tunnetuksi.

Yleisyys 
Etunimi Kauko on ollut Suomessa yleinen varsinkin 1920- ja 1930-luvuilla syntyneillä. Digi- ja väestötietoviraston tietojen mukaan nimi oli vuoden 2019 loppuun mennessä annettu 24 039 miehelle ja ainakin kolmelle naiselle.

Lisäksi Kauko on kirjattu väestötietojärjestelmään marraskuuhun 2019 mennessä 633 suomalaisen sukunimeksi. Luvussa ovat mukana kuolleet ja sukunimeä vaihtaneet. Nykyisenä sukunimenä Kauko oli tuolloin runsaalla 324 ihmisellä.

Nimipäivä 
Kaukon nimipäivä on 3. maaliskuuta. Suomalaisessa almanakassa nimi on ollut vuodesta 1908 lähtien (lukuun ottamatta vuosia 1941–1942). Aikoinaan kalentereissa on ollut sen rinnalla nimi Kaukomieli.

Vastineita 

Kaukon yleinen kutsumanimi on Kake. Virossa etunimeä Kauko vastaa muoto Kaugo.

Germaanien saagoissa esiintyy yleisimmän nykykäsityksen mukaan fiktiivinen Suomen kuningas Faravid. Nimi on tulkittu muinaisgermaanikieliseksi käännökseksi Kaukomieli-nimestä.

Tunnettuja Kaukoja

Kauko etunimenä
Kauko Aalto, kirjailija
Kauko Ahlström, keilaaja ja yleisurheilija
Kauko Aho, tekniikan tutkija ja konesuunnittelun professori
Kauko (Olavi) Ahonen, näyttelijä
Kauko Alajoki, lentopalloilija
Kauko Andersson, kansanedustaja (SDP)
Kauko Aromaa, Euroopan kriminaalipolitiikan instituutin ent. johtaja
Kauko Fomin, jääkiekkoilija
Kauko Haahtela, rehtori, kouluneuvos ja koulutoimenjohtaja
Kauko Hahtola, metsätieteilijä
Kauko Hakkarainen, jalkapalloilija
Kauko Harlos, moukarinheittäjä
Kauko Heikkilä, kirjailija
Kauko Heikkilä, kommunistipoliitikko
Kauko Heikkinen, kansanedustaja (Keskusta)
Kauko Heikkinen, telinevoimistelija
Kauko Helovirta, näyttelijä
Kauko Heuru, oikeustieteen apulaisprofessori ja Huittisten ja Kuopion ent. kaupunginjohtaja
Kauko Hjerppe, poliitikko (SKDL)
Kauko Huttunen, laamanni
Kauko Hänninen, soutaja ja olympiamitalisti
Kauko Ikonen, jääkärieversti
Kauko Ikävalko, juristi, yritysjohtaja ja teollisuusneuvos
Kauko Jalkanen, miekkailija
Kauko Jouppila, kiekonheittäjä
Kauko Juhantalo, poliitikko, kauppa- ja teollisuusministeri 1991–1992 (Keskusta) ja juristi
Kauko Jämsén, suurlähettiläs
Kauko Järvinen, kaivostekniikan professori
Kauko Kaasila, diplomi-insinööri ja toimitusjohtaja
Kauko Kahila, amerikansuomalainen pasunisti
Kauko Kanervo, kirkkoherra ja sotilaspastori
Kauko Kangasniemi, painonnostaja
Kauko Kare, kirjailija, toimittaja, kääntäjä ja kustantaja
Kauko Karvonen, jääkiekkovaikuttaja
Kauko Kauppinen, koripalloilija
Kauko Kiisseli, kreikkalais-roomalaisen tyylin painija
Kauko Kokko, arkkitehti
Kauko Kokkonen, näyttelijä
Kauko Korpela, jääpalloilija, jalkapalloilija ja maahockeypelaaja
Kauko Korpela, geologian professori 
Kauko Kortelainen, kuvanveistäjä
Kauko Kotivuori, kirjailija
Kauko Kouvalainen, lääkäri ja lastentautiopin professori
Kauko Kuismanen, eversti
Kauko Kula, kirjallisuudentutkija, toimittaja, tiedottaja ja kirjallisuuskriitikko
Kauko Kuosma, pianotaiteilija ja pianopedagogi
Kauko Kyyrö, professori ja kirjallisuuden tutkija
Kauko Käyhkö, laulaja
Kauko Laajoki, geologian ja mineralogian professori
Kauko Laasonen, jousiampuja
Kauko Laurikainen, näyttelijä ja teatteriohjaaja
Kauko Lehtinen, taidemaalari
Kauko Leiviskä, prosessitekniikan professori
Kauko-Aatos Leväaho, urheilutoimittaja
Kauko Lindfors, elokuvaleikkaaja, äänisuunnittelija, äänittäjä, käsikirjoittaja ja ohjaaja
Kauko Lumiaho, keskimatkojen juoksija
Kauko Lusenius, estejuoksija
Kauko Maijala, yritysjohtaja ja vuorineuvos
Kauko Mansikka, fysiikan professori
Kauko Meriläinen, geologi
Kauko Mikkonen, maantieteen professori
Kauko Moisio, taidetakoja ja seppä
Kauko Muje, säveltäjä, laulaja ja toimittaja
Kauko Mäkinen, jääkiekkoilija
Kauko Mäntylä, vanhoillislestadiolainen pappi
Kauko Nieminen, harrastelijaluonnontieteilijä
Kauko Nieminen, moottoripyöräilijä
Kauko Nissinen, pesäpalloilija
Kauko Nurminen, Gee, pakinoitsija
Kauko Nyström, seiväshyppääjä ja kymmenottelija
Kauko Parkkinen, työmarkkinajuristi ja tietokirjailija
Kauko Pekuri, kestävyysjuoksija
Kauko Pirinen, historiantutkija
Kauko Pöyhönen, kenraaliluutnantti
Kauko Rahko, diplomi-insinööri, tekniikantutkija ja puhelintekniikan professori
Kauko ”Kake” Randelin, iskelmälaulaja
Kauko Rantala, taidemaalari ja taidegraafikko
Kauko Rastas, yritysjohtaja ja vuorineuvos
Kauko Riikonen, kolmiloikkaaja
Kauko Roine, eläinlääkäri ja professori
Kauko Rummukainen, sotaveteraani
Kauko Räike, kuvanveistäjä, professori ja Kankaanpään taidekoulun perustaja
Kauko Räsänen, kenraaliluutnantti
Kauko Kalervo Räsänen, kuvanveistäjä
Kauko Röyhkä (oik. Jukka-Pekka Välimaa), muusikko ja kirjailija
Kauko Saarentaus, toimittaja, tietokirjailija ja tietovisailujen vetäjä
Kauko Saari, muusikko
Kauko Salmenkallio, tietokirjailija ja kouluneuvos
Kauko Salo, pesäpalloilija
Kauko Salomaa, pikaluistelija
Kauko Seppälä, insinööri, yritysjohtaja ja teollisuusneuvos
Kauko Simonen, laulaja ja vuoden 1985 tangokuningas
Kauko Sipponen, professori, kansliapäällikkö ja Keski-Suomen läänin maaherra 1976–1985
Kauko Sorjonen, yritysjohtaja ja mesenaatti
Kauko Talpo, taidemaalari
Kauko Tamminen, kansanedustaja (SKDL)
Kauko Veikko Tamminen, pappi ja virsirunoilija
Kauko Taskila, prikaatinkenraali
Kauko Tervamäki, kansakoulunopettaja ja toimittaja
Kauko Tiili, tykistöupseeri ja muistelmakirjailija
Kauko Tuomala, Mannerheim-ristin ritari
Kauko Tuupainen, kansanedustaja (perussuomalaiset)
Kauko Uusila, helluntailainen pastori ja kirkkokunnan johtaja
Kauko Vahe, päätoimittaja, opetusneuvos ja toimitusjohtaja
Kauko Vainio, viulisti ja kirjailija
Kauko Vainio, ortopedi ja professori
Kauko Vilanti, Mannerheim-ristin ritari
Kauko Virtanen, hammaslääkäri ja proteesiopin professori
Kauko-Uolevi Virtanen, toimittaja ja kirjailija
Kauko Vuorensola, näyttelijä ja televisio-ohjaaja
Kauko Wahlstén, soutaja ja olympiamitalisti
Kauko Valta Ylänne, näytelmäkirjailija

Kauko sukunimenä 
Joni Kauko, jalkapalloilija
Jorma Kauko, rovasti ja kirjailija
Olavi Kauko, musiikkitieteilijä ja -arvostelija
Petri Kauko, salibandyn pelaaja
Yrjö Kauko, kemian professori

Kuvitteellisia Kaukoja 
Kauko, Jouko Aholan esittämä hahmo televisiosarjassa Viikingit
Kauko Palmgren-Palmgren, kirjailija ja entinen vanki televisiosarjassa Pasila

Muita Kaukoja
Kino Kauko, Yle Teeman keskiviikon myöhäisillan pitkien elokuvien sarja

Lähteet

Etunimet
Sukunimet